
Grozījumi Ministru kabineta 2016. gada 14. jūnija noteikumos Nr. 375 "Valsts digitālās attīstības aģentūras nolikums"
Izdoti saskaņā ar
Valsts pārvaldes iekārtas likuma
16. panta pirmo daļu
· Izdarīt Ministru kabineta 2016. gada 14. jūnija noteikumos Nr. 375 "Valsts digitālās attīstības aģentūras nolikums" (Latvijas Vēstnesis, 2016, 116. nr.; 2017, 26. nr.; 2019, 135. nr.; 2024, 248. nr.) šādus grozījumus:
· 1. Izteikt 2. punktu šādā redakcijā:
· "2. Iestādes darbības mērķis ir kā valsts informācijas tehnoloģiju kompetenču centram īstenot pārrobežu, valsts un pašvaldību elektroniskās pārvaldes attīstības projektus, nodrošināt jaunu savu un citu institūciju informācijas sistēmu, koplietošanas risinājumu un saistītās infrastruktūras, kā arī saistīto elektronisko pakalpojumu (turpmāk – e-pakalpojumi) izveidi, esošo informācijas sistēmu un e-pakalpojumu attīstību, uzturēšanu un lietotāju atbalstu."
· 2. Izteikt 3.1. apakšpunktu šādā redakcijā:
· "3.1. tās pārziņā esošā valsts informācijas sistēmu savietotāja, valsts pārvaldes informācijas un tehnoloģiju koplietošanas infrastruktūras, informācijas sistēmu un e-pakalpojumu attīstība un turējumā esošo informācijas sistēmu un e-pakalpojumu uzturēšana un lietotāju atbalsts;".
· 3. Izteikt 3.2. apakšpunktu šādā redakcijā:
· "3.2. elektronisko iepirkumu sistēmas izmitināšanas un lietotāju atbalsta nodrošināšana;".
· 4. Papildināt ar 3.8. apakšpunktu šādā redakcijā:
· "3.8. Eiropas digitālās identitātes maka ieviešana un darbības nodrošināšana, uzturēšana un attīstība;".
· 5. Papildināt ar 3.9. apakšpunktu šādā redakcijā:
· "3.9. valsts mākoņdatošanas pakalpojumu platformas pārziņa funkcijas īstenošana."
· 6. Izteikt 4.2.1. apakšpunktu šādā redakcijā:
· "4.2.1. portālā iekļauto valsts pārvaldes un pašvaldību institūciju sniegto e-pakalpojumu pieejamību fiziskām un juridiskām personām;".
· 7. Izteikt 4.2.2. apakšpunktu šādā redakcijā:
· "4.2.2. tādu e-pakalpojumu sniegšanu, kas nodrošina nodevu un nodokļu aprēķināšanu un samaksu;".
· 8. Izteikt 4.3. apakšpunktu šādā redakcijā:
· "4.3. atbilstoši normatīvajos aktos noteiktajam deleģējumam koordinē valsts pārvaldes un pašvaldību institūciju un privātpersonu sadarbību publisko e-pakalpojumu attīstīšanā;".
· 9. Izteikt 4.8. apakšpunktu šādā redakcijā:
· "4.8. sadarbībā ar elektroniskās identifikācijas pakalpojumu sniedzējiem nodrošina iespēju identificēt fiziskas un juridiskas personas – e-pakalpojumu saņēmējus;".
· 10. Izteikt 4.13. apakšpunktu šādā redakcijā:
· "4.13. nodrošina elektronisko iepirkumu sistēmas izmitināšanu iestādes tehniskajā infrastruktūrā, neparedzot iestādei pienākumu veikt elektronisko iepirkumu sistēmas tehniskās infrastruktūras atjaunošanu, tostarp nodrošina izmitināšanai nepieciešamās licences, tehnisko administrēšanu, sistēmas drošības pārvaldību, kā arī veic elektronisko iepirkumu sistēmas dalībnieku reģistrāciju un dalībnieku lietotāju pārvaldību un sniedz pirmā līmeņa konsultatīvo atbalstu;".
· 11. Izteikt 4.15. apakšpunktu šādā redakcijā:
· "4.15. uzrauga, kā tiek izpildītas iestādes noslēgtās centralizētās vispārīgās vienošanās par standartizētu preču un pakalpojumu iegādi elektronisko iepirkumu sistēmas e-pasūtījumu apakšsistēmā;".
· 12. Papildināt ar 4.30. apakšpunktu šādā redakcijā:
· "4.30. nodrošina Eiropas digitālās identitātes maka darbību un tā darbībai nepieciešamo tehnisko integrāciju ar elektroniskās identifikācijas un uzticamības pakalpojumu sniedzēju nodrošinātajiem risinājumiem;".
· 13. Papildināt ar 4.31. apakšpunktu šādā redakcijā:
· "4.31. nodrošina valsts mākoņdatošanas pakalpojumu platformas pārvaldību, uzturēšanu un attīstību atbilstoši normatīvajos aktos noteiktajai kompetencei."

